作者:劉長卿
標題:京口懷洛陽舊居，兼寄廣陵二三知己
內容:川闊悲無梁，藹然滄波夕。天涯一飛鳥，日暮南徐客。氣混京口雲，潮吞海門石。孤帆候風進，夜色帶江白。一水阻佳期，相望空脈脈。那堪歲芳盡，更使春夢積。故國胡塵飛，遠山楚雲隔。家人想何在，庭草為誰碧。惆悵空傷情，滄浪有餘跡。嚴陵七裡灘，攜手同所適。